ტყიბულა-ძევრულის მღვიმე

ტყიბულა-ძევრულის მღვიმე — მღვიმე დასავლეთ საქართველოში, იმერეთის მხარეში, ტყიბულისა და თერჯოლის მუნიციპალიტეტების ადმინისტრაციულ საზღვარზე.ყიფიანი შ., ტინტილოზოვი ზ., ოქროჯანაშვილი არს., ჯიშკარიანი ვ., საქართველოს კარსტული მღვიმეების კადასტრი, საქართველოს სსრ მეცნიერებათა აკადემია, 1966. გვ. 185-186 მდებარეობს ოკრიბა-არგვეთის კირქვული ქედის ზოლში. გამომუშავებულია ცარცული ასაკის შრეებრივ კირქვებში. მღვიმეში შესასვლელი ახალსოფლის ქვაბულიდან, კლდოვანი ფლატის ძირში იხსნება, ზღვის დონიდან 490 მ სიმაღლეზე. ტყიბულა-ძევრულის მღვიმე ეროზიულ-კოროზიული წარმოშობისაა: მასში მკაფიოდ გამოიყოფა ვერტიკალური (ჯამური სიღრმე 280 მ) და სუბჰორიზონტალური (სიგრძე 1800 მ) მონაკვეთები. მღვიმეში არის საჩქეფები და ევორზიული ორმოები ტბებით.

 სქოლიო 

კატეგორია:ტყიბულის მუნიციპალიტეტის მღვიმეები